REGOLAMENT TAL-KUMMISSJONI (KE) Nru 1910/2005
tat-8 ta’ Novembru 2005
li jemenda r-Regolament (KE) Nru 1725/2003 dwar l-addozzjoni ta’ ċertu standards internazzjonali ta’ kontabilità b’mod konformi mar-Regolament (KE) Nru 1606/2002 tal-Parlament Ewropew u tal-Kunsill, fir-rigward ta’ Standard Internazzjonali dwar Rapportaġġ Finanzjarju 1, u 6, IAS 1, 16, 19, 24, 38, u 39, l-Interpretazzjonijiet tal-Kumitat dwar l-interpretazzjonijiet dwar Rapportaġġ Finanzjarju Internazzjonali 4 u 5
(Test b’rilevanza għaż-ŻEE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea.
Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta’ Lulju 2002 dwar l-applikazzjoni ta’ l-istandards internazzjonali tal-kontabilità (1), u b’mod partikolari l-Artikolu 3 (1) tiegħu,
Billi:
(1)
Bir-Regolament tal-Kummissjoni (KE) Nru 1725/2003 (2) ċertu standards internazzjonali u interpretazzjonijiet li kienu jeżistu fl-14 ta’ Settembru 2002 kienu addottat, inkluż Standard Internazzjonali tal-Kontabilità (IAS) 19 Benefiċċji ta’ l-Impjegati.
(2)
Fid-9 ta’ Diċembru 2004, il-Bord ta’ l-Istandards Internazzjonali tal-Kontabilità (IASB) ippubblika Standard Internazzjonali ta’ Rapportaġġ Finanzjarju (IFRS) 6 Esplorazzjoni għal u evalwazzjoni ta’ riżorsi minerali, minn hawn ‘il quddiem “IRFS 6”, bħala soluzzjoni proviżorja li tgħin l-entitajiet fis-settur ikunu konformi ma’ l-IFRSs mingħajr il-bżonn ta’ tibdiliet prinċipali għall-prattika tal-kontabilità. IFRS 6 jippermetti lil entitajiet eżenzjonijiet min-nefqa li jkollhom fl-esplorazzjoni u l-evalwazjoni minn xi ħtiġijiet ta’ IFRSs oħrajn. F’xi ċirkustanzi speċifiċi, t-tali entitajiet huma permessi li jkomplu t-trattament ta’ kontabilità tagħhom eżistenti għall-esplorazzjoni u n-nefqa għall-evalwazzjoni. IFRS 6 jinkludi aktar gwida dwar l-indikaturi ta’ ħsara għall-esplorazzjoni u l-valutazzjoni ta’ l-assi u l-ittestjar ta’ ħsara għat-tali assi.
(3)
Fis-16 ta’ Dicembru 2004, l-IASB ippubblika emenda għal IAS 19 Benefiċċji ta’ l-Impjegati. Hu jintroduċi opzjoni oħra fir-rigward ta’ rikonoxximent ta’ qligħ u telf atwali għal pjanijiet definiti ta’ benefiċċji tal-pensjonijiet. Issa hu jippermetti qligħ u telf attwali li għandu jkun rikonoxxut, b'mod sħiħ, fi stqarrija ta' dħul ta' rikonoxximent u nefqa barra l-istqarrija ta' dħul, jiġifieri, qligħ u telf attwali li jista' jkun rikonoxxut direttament f'ekwità. L-emenda tispeċifika wkoll kif entitajiet ta’ gruppi għandhom jikkontjaw għal pjanijiet ta’ gruppi ta’ benefiċċji definiti fi stqarrijiet finanzjarji separati u jinħtieġ kxif addizzjonali.
(4)
Fit-2 ta’ Diċembru 2004 il-Kumitat Internazzjonali dwar ir-Rapportaġġ u Interpretazzjonijiet Finanzjarji (IFRIC) ippubblika IFRIC Interpretazzjoni 4 Li jiddetermina jekk arranġament għandux kirja, minn hawn ‘il quddiem “IFRIC 4”. IFIC 4 jistabbilixxi kriterji għad-determinazzjoni jekk arranġament hux, jew ikollux, kirja, per eżempju xi kuntratti ta’ ħu u ħallas. L-IFRIC 4 jikkjarifika taħt liema ċirkustanzi dawn l-arranġamenti li ma jiħdux il-forma legali ta’ kirja għandhom, madankollu, jitqiesu b’mod konformi ma’ l-IAS 17 Kirjiet.
(5)
Fis-16 ta’ Diċembru 2004 Il-Kumitat Internazzjonali dwar ir-Rapportaġġ u Interpretazzjonijiet Finanzjarju (IFRIC) ippubblika IFRIC Interpretazzjoni 5 Drittjiet għall-interessi li jirriżultaw mid-dekommissjoni, restawrazzjoni u fondi ta’ l-ambjent minn hawn ‘il quddiem “IFRIC 5”. IFRIC 5jistabbilixxi kif kontributur għandu jakkontja għall-interess fil-fond u kif kontributur għandu jagħti kont għall-kontribuzzjonijiet addizzjonali.
(6)
Il-konsultazzjoni ma’ l-esperti tekniċi fil-qasam tikkonferma li l-IFRS 6, IAS 19, u l-IFRIC 4 u 5 jilħqu l-kriterji tekniċi għall-adozzjoni mniżżla fl-Artikolu 3(2) tar-Regolament (KE) Nru 1606/2002.
(7)
Il-Kummissjoni kkonkludiet Il-konsultazzjoni ma’ esperti tekniċi fil-qasam ikkonferma li IFRS 6, IAS 19, u IFRIC 4 u 5 jilħqu l-kriterji teknika stabbiliti fl-Artikolu 3 (2) tar-Regolament (KE) Nru 1606/2002. L-addozzjoni ta’ IFRS 6, IAS 19, IFRIC 4 u 5 ljimplikaw, permezz ta’ konsegwenza, emendi għall-IFRS 1 Addozzjoni għall-ewwel darba ta’ Standards Internazzjonali għar-Rapportaġġ Finanzjarju, IAS 1 Preżentazzjoni ta’ Rendikonti Finanzjarji, IAS 16 Proprjetà, Impjant u Tagħmir, IAS 24 Kxif li għandu x’jaqsam mal-Partijiet, IAS 38 Assi intanġibbli and IAS 39 Strumenti Finanzjarji: Rikonoxximent u kejl biex tassigura konsistenza bejn l-istandards internazzjonali ta’ kontabilità.
(8)
Ir-Regolament (KE) Nru 1725/2003 għandu għalhekk jiġi emendat kif meħtieġ.
(9)
Il-miżuri pprovduti f’dan ir-Regolament huma b’mod konformi ma’ l-opinjoni tal-Kumitat Regolatorju tal-Kontabilità,
ADOTTAT DAN IR-REGOLAMENT:
Artikolu 1
L-Anness mar-Regolament (KE) Nru 1725/2003 hu emendat kif gej:
(1)
Standard Internazzjonali dwar Rapportaġġ Finanzjarju IFRS 6 Esplorazzjoni għal u evalwazzjoni ta’ riżorsi minerali huma mdaħħla kif stabbiliti fl-Anness ma’ dan ir-Regolament.
(2)
IAS 19 Benefiċċji għall-impjegati huma emendat b’mod konformi ma’ Emenda għal IAS kif stabbiliti fl-Anness ma’ dan ir-Regolament;
(3)
L-Interpretazzjonijiet tal-Kumitat dwar l-Interpretazzjonijiet dwar Rapportaġġ Finanzjarju Internazzjonali l-IFRIC Interpretazzjoni 4 Determinazzjoni jekk arranġament ikollux kirja huma mdaħħla kif stabbiliti fl-Anness ma’ dan ir-Regolament.
(4)
IFRIC Interpretazzjoni 5 Drittijiet għall-interessi li jirriżultaw mid-dekommissjoni, restawrazzjoni u fondi ambjentali huma mdaħħla kif stabbiliti fl-Anness ma’ dan ir-Regolament.
(5)
L-Istandard dwar Rapportaġġ Finanzjarju Internazzjonali (IFRS) 1, IAS 16 u IAS 38 huma emendati b’mod konformi ma’ l-Appendiċi B ta’ l-IFRS 6 kif stabbilit fl-Anness ma’ dan ir-Regolament;
(6)
IFRS 1, IAS 1 u IAS 24 huma emendati b’mod konformi ma’ l-Appendiċi F ta’ l-Emenda għal IAS 19 kif stabbilit fl-Anness ma’ dan ir-Regolament;
(7)
IFRS 1 hu emendat b’mod konformi ma’ l-Appendiċi ta’ l-IFRIC 4 kif stabbilit fl-Anness ta’ dan ir-Regolament;
(8)
IAS 39 hu emendat b’mod konformi ma’ l-Appendiċi ta’ l-IFRIC 5 kif stabbilit fl-Anness ma’ dan ir-Regolament.
Artikolu 2
Kull kumpanija għandha tapplika l-istandards u l-interpretazzjonijet stabbiliti fl-Anness mid-data tal-bidu tas-sena finanzjarja tagħha 2006.
Artikolu 3
Dan ir-Regolament għandu jidħol fis-seħħ fit-tielet jum wara dak tal-pubblikazzjoni fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar it-8 ta’ Novembru 2005.